**Уважаеми родители,**

**На 01 и 03 юни ще се проведат държавните зрелостни изпити на учениците от випуск 2020 година.**

**На основание чл. 8, ал. 1, т. 3 от Наредба № 3/17.05.2004 г. за организацията и провеждането на държавните зрелостни изпити, § 7, ал. 4, т. 1 от Наредба №11/2016 г. за оценяване на резултатите от обучението на учениците и Правилата за информационна сигурност при организацията, провеждането и оценяването на държавните зрелостни изпити на територията на училището се допускат до трима родители или попечители.**

**Тези от вас, които имат желание да присъстват на ДЗИ – сесия май /юни 2020 година, моля да попълнят заявление със свободен текст. Подписаното и сканирано заявление или снимка на заявлението от мобилен телефон, да изпратят на електронната поща на ПГХТТ (pghtt\_plov@pghtt.net) до 26 май 2020 година, или да входират в деловодството на училището (лично или чрез куриер). При наличие на повече от трима желаещи, председателят на училищната зрелостна комисия в присъствието на двама членове на комисията чрез жребий определя лицата, които ще имат право да присъстват като наблюдатели на държавните зрелостни изпити. Представители на родителите НЕ МОГАТ да бъдат:**

**1. родители или попечители на зрелостници;**

**2. лица, извършващи образователни услуги на зрелостници;**

**3. лица със завършено висше образование по специалност от професионално направление съгласно Класификатора на областите на висше образование и професионалните направления, съответстващи на учебния предмет.**

**Липсата на горепосочените обстоятелства се удостоверява от представителите на родителите с декларация по образец, утвърден от министъра на образованието и науката. Подписаната и сканирана декларация или снимка на декларацията от мобилен телефон, да изпратят на електронната поща на ПГХТТ (pghtt\_plov@pghtt.net) до 26 май 2020 година, или да входират в деловодството на училището (лично или чрез куриер). Ако оригинал на заявлението и декларацията не са представени в училището, то следва това да стане, най- късно в деня на изпита. Представителите на родителите имат ПРАВО да присъстват при подготовката на изпитните зали преди началото на изпита и при допускането и разпределението на квесторите и на зрелостниците в сградата, както и на процеса на разкодиране на изпитния вариант, но без да имат достъп до самия изпитен вариант. Представителите на родителите НЯМАТ ПРАВО на достъп до изпитните материали и до изпитните зали по време на провеждане на държавния зрелостен изпит. Пожелавам на всички вас ползотворно и градивно партньорство с екипа на ПГХТТ, който ще провежда ДЗИ – сесия май-юни 2020 година.**

**Бъдете здрави!**

**инж. Людмила Ганчева**

**Директор на ПГХТТ –**

**Пловдив**